**Izvješće o realizaciji projekta „*Školske pčele medarice*“ na dan 24.03.2017. godine**

- početkom školske godine 2016./17. razrađen je plan realizacije projekta, te je odlučeno da svi učenici 1. PT-o prođu cjelovitu edukaciju o uzgoju pčela, a ostali učenici poljoprivredne struke prema želji i sklonostima

- odmah po prihvaćanju projekta krenulo se s prikupljanjem ponuda za nabavu osnovne opreme za potrebe bavljenja pčelarstvom, te je ista nabavljena u ekonomskim okvirima projekta (5 LR- košnica sa po 3 nastavka, mehanička vrcaljka za med, 5 zaštitnih odijela, dimilica, satna osnova, stalak za otklapanje saća, bačvice za med, itd.)

- prof. dr. sc. Zlatko Puškadija, kao predstavnik partnera u Projektu (Poljoprivredni fakultet Osijek), održao je 23. i 30. studenoga, te 14. prosinca 2016. godine vrlo kvalitetna teorijska predavanja o pčelarstvu, a gosp. Zvonimir Božić kao predstavnik OPG – Božić, također partner u Projektu predavanje o praktičnom pčelarstvu; predavanju su bili prisutni i članovi pčelarske udruge „Bagrem“ iz Donjeg Miholjca, te učenici i profesori poljoprivredne grupe predmeta iz Srednje škole Donji Miholjac

- uz permanentnu edukaciju tijekom zime učenici 1. PT-o su ožičavali okvire za košnice (150 okvira)

- tijekom veljače 2017. godine umetnuta je satna osnova u okvire, te pripremljena za prijem pčela

- tijekom veljače učenici 1. PT-o bili su u posjeti OPG-u Božić

- također, tijekom veljače i početkom ožujka, obojane su košnice eko bojom (3 košnice sa po 3 nastavka)

- u suradnji sa strojarskim zanimanjima napravljeni su i obojani stalci za košnice

- krajem veljače (19.02.2017.) voditelj projekta prisustvovao je godišnjoj skupštini pčelarske udruge „Bagrem“ iz Donjeg Miholjca, gdje je upoznao prisutne sa projektom, te je uspostavio suradnju Srednje škole Donji Miholjac s Udrugom

- Srednja škola postaje član pčelarske udruge „Bagrem“ iz Donjeg Miholjca

- tijekom ožujka učenici 1. PT-o radili su na pripremi mjesta za pčelinjak

- sada je u tijeku izrada zaštitne ograde i mreže za pčelinjak, također u suradnji sa strojarskim zanimanjima u Srednjoj školi Donji Miholjac

Voditelj projekta:

Ilija Obradović, mag.ing.agr.